30.12.2022 г.
BG
Официален вестник на Европейския съюз
C 498/49
... и с акцент върху реално партньорство, основано на доверие, с регионите и местните и регионалните власти...
47. отбелязва известна централизация на политиката на сближаване за периода 2021—2027 г. и подкопаване на принципа на партньорство и на ролята на регионалните власти за определянето на нуждите от инвестиции в рамките на оперативните програми; 48. приветства изразеното в доклада за сближаването намерение за укрепване на многостепенното управление и принципа на партньорство; 49. подкрепя стартираната във връзка с това неотдавнашна инициатива за европейска общност за практикуване на партньорство за периода 2021—2027 г., която би трябвало да доведе до значителни подобрения в Европейския кодекс на поведение за партньорство; 50. изтъква уникалния подход на политиката на сближаване, при който оперативните програми по линия на ЕСИ фондове се основават на анализ на териториалните потребности, извършен на местно равнище, и следват изцяло основан на участието и демократичен процес, за разлика от националните планове за възстановяване, подкрепяни от Механизма за възстановяване и устойчивост, които до голяма степен са разработени без участието на регионите; 51. поради това приканва Комисията да даде по-голяма роля на регионите в управлението на структурните и инвестиционните фондове и да укрепи законодателните разпоредби, свързани с партньорството, по-специално с оглед на периода след 2027 г.; Политиката на сближаване като средство за обръщане на тенденцията на демографски спад във вътрешните, селските и планинските райони 52. изразява загриженост във връзка с прогресивното застаряване на населението, намаляването на раждаемостта и обезлюдяването на вътрешните райони, особено на селските и планинските райони; 53. отбелязва, че икономическите и социалните сътресения, най-скорошните от които, причинени от пандемията от COVID-19 и конфликта в Украйна, засягат перспективите на младите хора по отношение на бъдещето им; 54. подчертава значението на определянето на стратегия на Европейския съюз относно демографията, която отчита по-специално възможностите, предлагани от легалните миграционни потоци в рамките на нашия Съюз, като същевременно се засили координацията в областта на незаконната имиграция и се предоставя подкрепа и закрила на бежанците; Специален акцент върху регионите с постоянни неблагоприятни географски условия 55. изразява съжаление, че в доклада за сближаването се отделя само повърхностно внимание на предизвикателствата, пред които са изправени регионите с постоянни неблагоприятни географски условия и най-отдалечените региони; 56. призовава във всеки проект за реформа относно бъдещето на политиката на сближаване да се обърне специално внимание на регионите с постоянни неблагоприятни географски условия, определени в член 174 от ДФЕС, и по-специално островните, слабо населените, трансграничните и планинските региони, и на най-отдалечените региони; 57. подчертава важната работа, извършена в Европейския парламент, по въпроса за сближаването на островите и отбелязва значението на един пакт за европейските острови; 58. по отношение на селските райони приветства факта, че в доклада за сближаването се признава потенциалното отрицателно въздействие на демографския преход върху сближаването в Европа; поради това призовава Европейската комисия в бъдеще да увеличи финансирането и инструментите на политиката на сближаване и стратегическите планове по ОСП, по-специално чрез минимални прагове, като се отчита делът за целия ЕС на населението и територията на селските райони, за териториите, признати в член 174, и сътрудничеството между градските и селските райони, всеки от които разполага със сравнителни и допълващи се предимства, с оглед на хармоничното териториално развитие; 59. същевременно подчертава положителната роля на метрополните области за гарантиране на съгласувано развитие чрез разпределяне на богатството и ползите в даден район и изграждане на по-ефективни връзки между градските и селските райони.
Отново заявява, че БВП на глава от населението не дава пълна представа за равнището им на развитие и препоръчва да се използва методологията на индекса за социален напредък, за да се определят най-неотложните предизвикателства, които трябва да бъдат финансирани в метрополните области със средства от политиката на сближаване (2);
(2)
Становище на Европейския комитет на регионите — Предизвикателствата пред метрополните региони и тяхната позиция в бъдещата политика на сближаване след 2020 г. (ОВ C 79, 10.3.2020 г., стр. 8).